
Felicitări scenariștilor si producătorilor „interviul cu Putin”! 
Războiul Rusia-Ucraina se cam fâsâise, nu mai crea 
emoție, începea să genereze revoltă. Războiul Israel - 
Fâșia Gaza s-a cam fâsâit și el. Mor și acolo alți oameni, 
dar ce contează? Ne-am obișnuit, asta e viața! Omenirea 
avea nevoie de un alt subiect. 


Ce vine după război? Pacea. Dar nu putea să vină așa, 
singură, trebuia să o ceară lumea. Doar le-a ieșit să ceară 
lumea și menţinerea războaielor. 


Cum creezi subiectul? Simplu. Întâi provoci așteptarea. 
Apar știri: marele jurnalist Tucker Carlson e văzut în 
Moscova. După care iese marele jurnalist să ne spună că 
are un interviu cu bau-baul Putin, dar îl face public oleacă 
mai încolo. Dar nu putea să rămână așa, singur ca să își 
facă publicitate. Trebuia puţin ajutor, ca să afle tot omul de 
rând. 


" Cum creezi interesul? Prin negare. Scoţi de la naftalină 
niște „personalităţi” care încep să critice și jurnalistul și 
intervievatul și interviul nepublicat încă. („Nu există niciun 
| bombardier B-13!', dacă aţi văzut cumva filmul „Wag the 

| i dog”). lese și marele salvator, susţinător al dreptăţii și 
(limages/stories/autori/Radu_ Elena _Radechtăşi, miliardarul Musk: cum să îngrădim libertatea de 
2.JPg) exprimare în America? Cum să nu lăsăm jurnalismul 
„liber'? Mă ofer eu să îl postez pe „X” (fostă „Tweeter”). 


Și gata! Toată lumea așteaptă marele interviu. Ce o spune Putin de săriră toţi așa? 


Și-apăru marele interviu ... cu Putin. Peste 100 milioane de vizualizări in prima jumătate de zi plus știri 
peste știri în toată lumea. Ce a spus Putin? Nimic nou față de ce a observat în ultimii 2 ani o 
persoană care are ceva creier. Insă, a fost un interviu cu de toate pentru toți. 


Se vede „măiestria” în producerea interviului. În primul rând, nu a spus nimic care să poată fi atacat, 
iar printre adevăruri, a făcut afirmaţii, a transmis îndemnuri de solicitări. Nu direct, voalat. Din tot 
interviul, dacă ești atent, printre adevăruri, a transmis același mesaj: cereţi pacea! Eu am vrut-o, o 
vreau, ai voştri nu o vor. 


A „divulgat” ce a vorbit la întâlnirile cu președinții americani, însă a „lansat” pentru fiecare o idee de 
principiu. Nu povestesc ce am discutat în privat, că nu se face. Intrebaţi-l direct, că doar e al vostru. 
(Dar, ce bine că e an electoral în SUA). 


Le-a spus americanilor: habar n-aveţi unde e Ucraina, dar ați susținut-o. Aveţi datorii, aveţi probleme 
la graniţa voastră, Ucraina e grija voastră? 


Le-a transmis si chinezilor: voi sunteţi puterea lumii acum, economia voastră crește cu 5% pe an. 


Le-a spus și europenilor: fraierilor, în războiul Rusia - Ucraina, a câștigat Rusia și S.U.A., ale voastre 
economii sunt în cap (că doar economia Rusiei a fost pe locul 1 în Europa în anul 2023, cu toate 
sancţiunile voastre). 


Le-a transmis câte ceva și europenilor „mai apropiaţi”: ba cu Polonia, ba cu afirmaţia din senin a lui 
Tucker referitor la Transilvania, ba cu Ungaria, ba cu ortodoxia. Bravo, băieţi! Sunteţi buni. V-a ieșit! 
Aţi creat așteptarea și subiectul. O perioadă bună, toată lumea va vorbi de interviul cu Putin și va cere 
ceva, iar voi băieți buni, îi veţi da. 


Aștept „sceneta pacea”, iar ulterior pe aia cu: pentru omenire, toată lumea membră N.A.T.O., să fie 
pace pe pământ! 


În România, la un nivel mai mic, am trăit deja filmul ăsta, sub denumirea de scenă „lupta ciuma roşie - 
ciuma galbenă”, precum și finalul unirii ciumelor „pentru binele poporului român, ne unim, ca să-l 
salvăm”. Și am văzut cum ciumele s-au unit, ce ne-au mai salvat și cât de bine ne e. 


Nu va mai dura mult și va urma unirea „ciumelor mondiale” S.U.A. cu Rusia, pentru binele omenirii, la 
cererea și în aplauzele mulţumite ale popoarelor. Ulterior, vor simţi „binele” care li s-a impus demult 
de către „ciume”, câte un pic, câte un pic, pe nesimţite. 

